SL Uradni list Evropske unije C 142/41

Obvestilo o vlogi za dovoljenje za raziskovanje ogljikovodikov v skladu z Direktivo 94/22/ES Evropskega parlamenta in Sveta z dne 30. maja 1994

(2005/C 142/05)

(Besedilo velja za EGP)

ITALIJANSKA REPUBLIKA

DEŽELA SICILIJA

DEŽELNI ODBOR ZA INDUSTRIJO

DEŽELNI ODDELEK ZA RUDARSTVO

Deželni urad za ogljikovodike in geotermalno energijo

Edison Gas S.p.A. s sedežem v Foro Buonaparte 31, Milano, davčna številka 10578610155, je 21. novembra 2003 v skladu z deželnim zakonom dežele Sicilije št. 14 z dne 3. julija 2000 (L.R.S. 3.7.2000, n. 14), s katerim se prenaša in uporablja Direktiva 94/22/ES, deželnemu odborniku za industrijo, pristojnemu organu dežele Sicilije za podeljevanje rudarskih pravic, s sedežem v Via Ugo La Malfa 87/89, I-90146 Palermo, predložil vlogo za dovoljenje za iskanje tekočih in plinastih ogljikovodikov na območju, splošno znanem kot „Castronuovo“, ki se razteza na več kot 749,78 km2 površine in vključuje občine Alessandria della Rocca, Bivona, Burgio, Cammarata, Casteltermini, Lucca Sicula, S. Biagio Platani in Santo Stefano Quisquinia v pokrajini Agrigento ter Campofelice di Fitalia, Castronuovo di Sicilia, Corleone, Chiusa Sclafani, Godrano, Lercara Friddi, Mezzojuso, Palazzo Adriano, Prizzi, Roccapalumba in Vicari v pokrajini Palermo.

Območje, ki je predmet vloge za dovoljenje, je označeno z neprekinjeno črto, ki povezuje spodaj določene točke A, B, C, D, E, F, G in H:

A) Trigonometrična točka, ki leži na 1 211 m nadmorske višine na Pizzo di Casa. Ustreza točki „G“ iz vloge za dovoljenje za „Montemaggiore Belsito“.

B) Točka, ki leži 100 m severno od geodetske točke na 538 m nadmorske višine, južno od Regalgioffoli, na cesti Roccapalumba–Caccamo. Ustreza točki „F“ iz vloge za dovoljenje za „Montemaggiore Belsito“.

C) Točka, ki leži na 559 m nadmorske višine na Cozzo della Issa, okraja S. Nicola, 1 820 m zahodno, severozahodno od železniške postaje v Cammarata. Ustreza točki „E“ iz vloge za dovoljenje za „Montemaggiore Belsito“.

D) Trigonometrična točka, ki leži na 1 578 m nadmorske višine na Monte Cammarata, zahodno, jugozahodno od pozidanih površin S. Giovanni Gemini in Cammarata. Ustreza točki „D“ iz vloge za dovoljenje za „Montemaggiore Belsito“.

E) Trigonometrična točka, ki leži na 636 m nadmorske višine na Cozzo della Mulicedda, severovzhodno od pozidane površine S. Biagio Platani. Ustreza točki „L“ iz vloge za dovoljenje za „Casteltermini“.

F) Točka, ki leži na 12 kilometru (vmesna točka) občinske ceste, ki z državne ceste 386 v bližini pozidane površine Calamonaci vodi v kraj Bivona.

G) Točka, ki leži 500 m severo, severovzhodno od razpotja med krajema Villafranca Sicula in Lucca Sicula na cesti, ki vodi k slednjemu.

H) Trigonometrična točka, ki leži na 1 197 m nadmorske višine na M. Colomba.

Zemljepisne koordinate

Točka Zemljepisna dolžina V (M. Mario) Zemljepisna širina S A 00° 59' 34" 37° 50' 32,50" B 01° 11' 08" 37° 49' 09" C 01° 12' 06" 37° 39' 27" D 01° 09' 20" 37° 37' 08" E 01° 05' 47" 37° 31' 23" F 00° 55' 39" 37° 34' 14" G 00° 50' 30,10" 37° 34' 45,40" H 00° 54' 03" 37° 42' 34"

Zainteresirane strani lahko predložijo vlogo za dovoljenje za to območje v 90 dneh od objave tega obvestila v Uradnem listu Evropske skupnosti; vloge, prejete po navedenem roku, ne bodo obravnavane. Odlok o izdaji dovoljenja za raziskovanje bo izdan v šestih mesecih od skrajnega roka za predložitev morebitnih vlog subjektov, ki se potegujejo za dovoljenje.

V skladu s členom 5(1) Direktive 94/22/ES se obvešča, da so bila merila za izdajo dovoljenj za iskanje, raziskovanje in izkoriščanje ogljikovodikov že objavljena v Uradnem listu Evropskih skupnosti C 396 z dne 19. decembra 1998 s sklicevanjem na zakonodajni odlok predsednika republike št. 625 z dne 25. novembra 1996 (Decreto Legislativo del Presidente della Repubblica del 25 Novembre 1996, n. 625) (objavljen v Uradnem listu Italijanske republike št. 293 z dne 14. decembra 1996), s katerim se zgoraj navedena direktiva prenaša v italijansko zakonodajo in v njej izvaja, ter bila določena z zgoraj navedenim deželnim zakonom dežele Sicilije št. 14 z dne 3. julija 2000 (objavljenim v Uradnem listu dežele Sicilije št. 32 z dne 7. julija 2000) (Gazzetta Ufficiale della Regione Siciliana, 14.11.2003, n. 49).

Pogoji in zahteve glede opravljanja ali prenehanja opravljanja dejavnosti so določeni v zgoraj navedenem deželnem zakonu dežele Sicilije št. 14 z dne 3. julija 2000 in v predpisih, izdanih na podlagi odloka deželnega odbornika za industrijo z dne 30. oktobra 2003, ki so bili objavljeni v Uradnem listu dežele Sicilije št. 49 z dne 14. novembra 2003.

Dokumentacija o vlogi je deponirana pri Deželnem uradu za ogljikovodike in geotermalno energijo, Deželni oddelek za rudarstvo, Via C. Camilliani, 87, I-90145 Palermo, kjer je na vpogled zainteresiranim stranem.